
R  A  P  O  R  T

asupra proiectului de Lege pentru aprobarea Ordonanţei de Urgenţă nr. 5/1998 privind reorganizarea

 Consiliului pentru  Reformă, publicată în Monitorul Oficial al României partea I, nr. 125/25.03.1998 - lege ordinară.
In urma examinării proiectului de Lege pentru aprobarea Ordonanţei de Urgenţă nr. 5/1998, privind reorganizarea Consiliului pentru Reformă, fiind sesizaţi în fond cu nr. 85/31.03.1998,  în şedinţa din 29 aprilie 1998, propunem ca acesta să fie supus spre dezbatere şi adoptare, cu următoarele amendamente:

	Nr. crt.
	Articolul iniţial
	Amendament admis
	Motivare


	0
	1
	2
	3

	1
	Art. 1. - Consiliul pentru Reformă, compartiment de specialitate în structura aparatului de lucru al Guvernului, se reorganizează ca organ al administraţiei publice centrale, cu personalitate juridică, în subordinea Guvernului, în scopul corelării şi monitorizării politicilor guvernamentale de reformă şi dezvoltare economico-socială.

    Consiliul pentru Reformă este condus de către ministrul reformei, preşedinte al Consiliului pentru Reformă, care are calitatea de ordonator principal de credite.

     Sediul Consiliului pentru Reformă este municipiul Bucureşti, Piaţa Victoriei nr. 1, sector 1.
	Se propune numerotarea alineatelor şi completarea alin.l cu cuvântul  “promovării”
Art. 1. -(1) Consiliul pentru Reformă, compartiment de specialitate în structura aparatului de lucru al Guvernului se reorganizează ca organ al administraţiei publice centrale, cu personalitate juridică, în subordinea Guvernului, în scopul promovării, corelării şi monitorizării politicilor guvernamentale de reformă şi dezvoltare economico-socială.

             (2)   Consiliul pentru Reformă este condus de către ministrul reformei, preşedinte al Consiliului pentru Reformă, care are calitatea de ordonator principal de credite.

               (3) Sediul Consiliului pentru Reformă este municipiul Bucureşti, Piaţa Victoriei nr. 1, sector 1.

(autor: Comisia pentru politică economică, reformă şi privatizare)
	Existenţa în textul Ordonanţei a unor atribuţii, care se referă la promovarea politicilor, face necesară completarea propusă.

	2
	Art. 2. Consiliul pentru Reformă are următoarele atribuţii principale:


	  Se propune numerotarea alineatelor.

 Art. 2. - (1) Consiliul pentru Reformă are următoarele atribuţii principale:

(autor: Comisia pentru politică economică, reformă şi privatizare)
	  Renumerotare.

	3

4
	literă nouă.

literă nouă.
	Se propune introducerea după litera b a două texte noi, renumerotându-se corespunzător  literele :

c) coordonează şi elaborează strategiile de    reformă a administraţiei publice centrale;

    d) colaborează cu Departamentul pentru Administraţie Publică Locală pentru stabilirea unei strategii coerente de reformare şi modernizare a administraţiei publice locale;

(autor: Comisia pentru politică economică, reformă şi privatizare)
	 Necesitatea stabilirii unui organ responsabil cu reforma administraţiei publice centrale, fără a se mai înfiinţa o nouă structură (Departamentul pentru Reforma Administraţiei Publice Centrale - Hotărârea Guvernului nr. 201/1998), precum şi a stabilirii modului de conlucrare cu Departamentul pentru Administraţie Publică Locală în domeniul reformei administraţiei publice locale.

	5
	c) corelează politicile de dezvoltare regională, coordonează şi avizează programele de investiţii publice elaborate de ministere şi de alte organe ale administraţiei publice;
	 Devine literă e) reformulat astfel :

 e) coordonează şi avizează politicile de de dezvoltare regională şi programele de  investiţii publice elaborate de ministere şi de alte organe ale administraţiei publice centrale;

(autor: Comisia pentru politică economică, reformă şi privatizare)
	 Text mai concis - punere de acord cu prevederile programului pe termen scurt al Guvernului- aprobat de Parlament.

	6
	d) elaborează şi promovează politici pentru dezvoltarea sectorului privat şi programe de dezvoltare şi sprijinire a întreprinderilor mici şi mijlocii;


	 Devine literă f) - cu acelaşi conţinut.

(autor: Comisia pentru politică economică, reformă şi privatizare)
	 Renumerotare.

	7
	e) promovează politici postprivatizare;
	 Devine literă g) - cu acelaşi conţinut.

(autor: Comisia pentru politică economică, reformă şi privatizare)
	 Renumerotare.

	8


	f) iniţiază şi elaborează împreună cu ministerele, proiecte de acte normative în domeniul reformei şi dă avize conforme pentru proiectele înaintate de ministere sau de alte organe ale administraţiei publice în acest domeniu;


	 Devine literă h) - completat  cu cuvântul “celelalte”.

 h) iniţiază şi elaborează împreună cu celelalte ministere proiecte de acte normative în domeniul reformei şi dă avize conforme pentru proiectele înaintate de ministere sau de alte organe ale administraţiei publice în acest domeniu;

(autor: Comisia pentru politică economică, reformă şi privatizare)
	 Este necesară precizarea.

	9
	g) elaborează hotărârile Guvernului cu privire la programele de dezvoltare propuse a fi finanţate din Fondul constituit la dispoziţia Guvernului, conform art. 9 alin. (4) din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998;


	  Devine literă g) textul reformulat fiind :

  i) propune Guvernului programele care urmează a fi finanţate în conformitate cu prevederile art. 9 alin. (4) din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998;

(autor: Comisia pentru politică economică, reformă şi privatizare)


	  Formulare mai concisă.

	10
	h) derulează programe cu finanţare internă şi externă în domeniul economico-social;
	 Devine literă j) - textul completat la final:

 j) derulează programe cu finanţare internă şi externă în domeniul economico-social pentru care Consiliul pentru Reformă este parte contractantă;

(autor: Comisia pentru politică economică, reformă şi privatizare)
	  Precizare necesară.

	11
	i) urmăreşte desfăşurarea calendarului Guvernului cu privire la măsurile de reformă ce decurg din angajamentele internaţionale ale acestuia;
	 Devine literă k) - cu acelaşi conţinut.

(autor: Comisia pentru politică economică, reformă şi privatizare)
	  Renumerotare.

	12
	j) întocmeşte periodic rapoarte cu privire la stadiul îndeplinirii măsurilor de reformă, pe care le pune la dispoziţia primului ministru, în vederea discutării în şedinţă a Guvernului;
	  Se propune eliminarea.

(autor: Comisia pentru politică economică, reformă şi privatizare)
	  Nu este necesară; se regăseşte la litera b).

	13
	k) îndeplineşte orice alte atribuţii conferite expres prin acte normative.
	  Devine literă l) - cu acelaşi conţinut.

(autor: Comisia pentru politică economică, reformă şi privatizare)
	  Renumerotare.

	14
	In exercitarea atribuţiilor sale, Consiliul pentru Reformă colaborează cu ministerele,  instituţiile de specialitate şi cu autorităţile  administraţiei publice locale, în vederea corelării politicilor de reformă şi pentru promovarea dezvoltării sectorului privat.


	 Numerotarea alineatelor cu cifre şi completarea textului alin.2  cu particula “ cu”. 

        (2) In exercitarea atribuţiilor sale, Consiliul pentru Reformă colaborează cu ministerele, cu instituţiile de specialitate şi cu autorităţile administraţiei publice, în vederea corelării politicilor de reformă şi pentru promovarea dezvoltării sectorului privat.

(autor: Comisia pentru politică economică, reformă şi privatizare)
	  Formulare mai clară.

	15
	  Ministerele şi celelalte autorităţi ale administraţiei publice centrale sau locale sunt obligate să pună la dispoziţia Consiliului pentru Reformă informaţiile pe care acesta le solicită, în vederea monitorizării activităţii Guvernului, corelării politicilor de reformă şi promovării dezvoltării sectorului privat.
	        (3) Ministerele şi celelalte autorităţi ale administraţiei publice centrale sau locale sunt obligate să pună la dispoziţia Consiliului pentru Reformă informaţiile pe care acesta le solicită, în vederea monitorizării activităţii Guvernului, corelării politicilor de reformă şi promovării dezvoltării sectorului privat.

(autor: Comisia pentru politică economică, reformă şi privatizare)
	  Renumerotare.

	16
	  Ministerul Reformei poate solicita celorlalţi miniştrii întruniri, în scopul asigurării coerenţei proiectelor şi strategiilor în domeniul reformei.
	         (4) Se elimină.

(autor: Comisia pentru politică economică, reformă şi privatizare)
	  Nu este necesară precizarea.

	17
	Articol nou
	Se propune  introducerea unui nou articol , renumerotându-se corespunzător celelalte articole :
Art.3. - (1) In scopul asigurării coerenţei programelor şi măsurilor de reformă se constituie Comitetul Interministerial pentru Reformă, condus de ministrul Reformei, preşedintele Consiliului pentru Reformă.

               (2) Componenţa Comitetului Interministerial prevăzut la alin. (1) se stabileşte prin decizie a primului ministru, la propunerea ministrului reformei.

(autor: Comisia pentru politică economică, reformă şi privatizare)
	  Adoptarea operativă a programelor şi măsurilor necesare reformei.

	18
	Art.3. Ministrul Reformei coordonează activitatea Comisiei Naţionale pentru  Statistică, a Comisiei Naţionale de Prognoză şi a Oficiului Concurenţei.
	Art.3 devine Art.4 cu acelaşi conţinut.

(autor: Comisia pentru politică economică, reformă şi privatizare)
	 Renumerotare.

	19
	Art.4. Organizarea şi funcţionarea Consiliului pentru Reformă se stabilesc prin hotărâre a Guvernului.

   In termen de 15 zile de la data intrării în vigoare a prezentei ordonanţe de urgenţă, Guvernul va aproba prin hotărâre, organizarea şi funcţionarea Consiliului pentru Reformă.
	 Art.4 devine Art.5 numerotat şi corect formulat.

 Art.5. - (1) Organizarea şi funcţionarea Consiliului pentru Reformă se stabilesc prin hotărâre de Guvern.

                  (2) In termen de 15 zile de la data intrării în vigoare a prezentei ordonanţe de urgenţă, Guvernul va aproba prin hotărâre, organizarea şi funcţionarea Consiliului pentru Reformă.

(autor: Comisia pentru politică economică, reformă şi privatizare)
	  Pentru o mai corectă formulare.

	20
	Art.5. Salarizarea personalului Consiliului pentru Reformă se face conform anexei nr. 4 la Legea nr. 40/1991 cu privire la salarizarea Preşedintelui şi Guvernului României, precum şi a personalului Preşedinţiei, Guvernului şi al celorlalte organe ale puterii executive, republicată, cu modificările ulterioare.
	 Art.5 devine Art.6 - cu acelaşi conţinut.

(autor: Comisia pentru politică economică, reformă şi privatizare)
	 Renumerotare.

	21
	 Articol nou.
	Art. 7. In termen de 30 de zile de la data intrării în vigoare a legii de aprobare a prezentei ordonanţe de urgenţă, Consiliul pentru Reformă va organiza examinarea personalului în vederea atestării pe post.

(autor: Comisia pentru politică economică, reformă şi privatizare)
	 Necesitatea stabilirii compatibilităţii cu atribuţiile noi care revin Consiliului pentru Reformă în urma reorganizării.

	22
	Art. 6. Ministerul Finanţelor va introduce în indicatorii financiari pe anul 1998 modificările care decurg din aplicarea prevederilor prezentei ordonanţe de urgenţă.
	 Art.6 devine Art.8 - cu acelaşi conţinut.

(autor: Comisia pentru politică economică, reformă şi privatizare)
	 Renumerotare.

	23
	Art. 7. Pe data intrării în vigoare a prezentei ordonanţe de urgenţă se abrogă Hotărârea Guvernului nr. 706/1993 privind organizarea şi atribuţiile Consiliului pentru Coordonare, Strategie şi Reformă Economică şi art. 2 din Hotărârea Guvernului nr. 520/1994 privind organizarea şi funcţionarea aparatului de lucru al Guvernului României şi orice alte dispoziţii contrare, iar anexa la Hotărârea Guvernului nr. 520/1994 se modifică în mod corespunzător.
	 Art.7 devine Art.9 - cu acelaşi conţinut

(autor: Comisia pentru politică economică, reformă şi privatizare)
	 Renumerotare.



 Articol unic - Se aprobă Ordonanţa de Urgenţă nr. 5/1998 privind reorganizarea Consiliului pentru     

                                 Reformă, cu amendamentele prezentate.
        PREŞEDINTE,

           Iuliu Vida


                 SECRETAR,

        Leonard Cazan










  




                Experţi parlamentari,
                                                            Elena Tudor

                                                            Condeescu Ştefan
C ă t r e,





Biroul Permanent 






al





Camerei Deputaţilor



Vă înaintăm, alăturat, Raportul la proiectul de Lege pentru aprobarea Ordonanţei de Urgenţă nr. 5/1998 privind reorganizarea Consiliului pentru Reformă, trimisă Comisiei pentru examinare în fond, cu adresa nr. 85/30.03.1998.



La întocmirea raportului Comisia a avut în vedere şi avizele primite de la:

1.  Comisia juridică de disciplină şi imunităţi;

2.  Comisia pentru administraţie publică, amenajarea teritoriului şi echilibru ecologic.

PREŞEDINTE,

   Iuliu Vida


SECRETAR,

Mihai Grigoriu









       Experţi parlamentari:

             Elena Tudor

        Condeescu Ştefan 

